Urbodomo de Helsinko

La urbodomo de Helsinko - finne Helsingin kaupungintalo, svede Helsingfors stadshus - estas publika domo kaj la oficiala administrejo kaj reprezentejo de la urbo Helsinko, ĉefurbo de Finnlando. Ĝi situas en la urboparto Kruununhaka (svede Kronohagen) en la urbocentro sur bordo de la Finna golfo. La reprezenta novklasikisma konstruaĵo situas rekte ĉe la centra merkata aŭ foira placo, kiu mem estas senpere ĉe la marborda promenejo, kaj situas tre proksime ĉe la ŝtatprezidanta palaco Presidentinlinna (svede Presidentens slott), simbola, ceremonia loĝejo de la ŝtata prezidanto de Finnlando.